
	[bookmark: nev]KÉRY ANITA
Óvodapedagógus
BA, 5. félév
Nyugat-magyarországi Egyetem
Benedek Elek Pedagógiai Kar
	






Témavezető:
	Zsubrits Attila
tanársegéd, NYME BPK




Kéz a kézben - Az óvodáskorú gyermekek kötődésrendszerének vizsgálata

Kéry Anita: Kéz a kézben. Az óvodáskorú gyerekek kötődésrendszerének vizsgálata.
 
A kutatásban az óvodáskorú gyerekek közeli kapcsolatrendszerének a vizsgálatára került sor. A személyiségfejlődés menetében az érzelmileg fontos emberekkel szövődő kapcsolatok meghatározó szerepet játszanak. A jelentős személyekhez fűződő tartós, érzelmileg intenzív viszonyulások kötődésrendszert alkotnak. A kötődésrendszer mennyiségileg és tartalmilag is jól jellemezhető. A tanulmányban a korai kötődéselmélet ismertetése mellett a családi és az óvodáskori kötődések lényeges jellemzői kerülnek felsorolásra. Majd egy összetett módszerrel elvégzett saját vizsgálatnak az eredményeit ismerhetjük meg. A vizsgálati eredmények alapján képet kaphatunk az 5 és 6 éves korú kisgyerekek érzelmi kapcsolatrendszerének legfontosabb ismérveiről, valamint az egyes emberekhez fűződő ragaszkodásuk összetevőiről. A dolgozatban bemutatott szakirodalmi adatok rendszerezése és az önállóan elvégzett empirikus kutatás eredményei az óvodai érzelmi nevelés területéhez nyújthatnak továbbgondolásra érdemes, újszerű elméleti megállapításokat. A feltárt eredmények által további kutatási irányok is kijelölhetők.



